stanford-oval/wikipedia huggingface dataset:
คณะอุตสาหกรรมและเทคโนโลยี มหาวิทยาลัยเทคโนโลยีราชมงคลอีสาน
ประวัติ

พ.ศ.  2535  ได้รับมอบที่ดินทำเลเลี้ยงสัตว์จากสภาตำบลพังโคน จำนวนเนื้อที่ 293 ไร่  โดยอนุมัติของ กระทรวงมหาดไทย
พ.ศ.  2536  ได้รับการสนับสนุนงบประมาณ เป็นค่าเชื้อเพลิงในการปรับปรุงพื้นที่จำนวน 100,000 บาท
พ.ศ.  2537  ได้รับงบประมาณ เพื่อสร้างรั้วล้อมรอบพื้นที่และสร้างถนนดินลูกรังถมทางเข้าวิทยาเขตสกลนคร  พร้อมทั้งยังได้รับความร่วมมือจาก วิทยาเขตขอนแก่น และวิทยาเขตภาคตะวันออกเฉียงเหนือในการวางแผนแม่บทออกแบบสิ่งก่อสร้างอาคารต่างๆ สำนักงานชั่วคราวตั้งอยู่ที่สถาบันวิจัยและฝึกอบรมการเกษตรสกลนคร
พ.ศ.  2538  ประกาศจัดตั้งสถาบันเทคโนโลยีราชมงคล วิทยาเขตสกลนคร   ฝากนักศึกษาหลักสูตร  วท.บ (สัตวศาสตร์) เรียนที่ วิทยาเขตกาฬสินธุ์ หลักสูตร ปวส. (ช่างก่อสร้าง) เรียนที่ วิทยาเขตขอนแก่น  และหลักสูตร ปวส.(การตลาด) เรียนที่วิทยาเขตภาคตะวันออกเฉียงเหนือ นครราชสีมา
พ.ศ.  2539  ได้ย้ายสำนักงานชั่วคราวจากวิทยาเขตขอนแก่น  มาดำเนินการที่  มหาวิทยาลัยเทคโนโลยีราชมงคลอีสาน วิทยาเขตสกลนคร
เมื่อวันที่  30 ตุลาคม 2539 เปิดสอนหลักสูตร วท.บ. (สัตวศาสตร์)  เรียนที่สถาบันวิจัยและฝึกอบรมการเกษตรสกลนคร
พ.ศ.  2540  ในปีการศึกษา 2540 รับนักศึกษาเข้าเรียนที่ มหาวิทยาลัยเทคโนโลยีราชมงคลอีสาน วิทยาเขตสกลนคร
พ.ศ. 2548 ประกาศจัดตั้งมหาวิทยาลัยเทคโนโลยีราชมงคลอีสาน วิทยาเขตสกลนคร ตามราชกิจจานุเบกษา เมื่อวันที่ 18 มกราคม 2548
พ.ศ. 2550 ปรับโครงสร้างใหม่ประกอบด้วย สำนักงานวิทยาเขตวิทยาเขตสกลนคร คณะอุตสาหกรรมและเทคโนโลยี คณะทรัพยากรธรรมชาติ
รายนามคณบดี

| ลำดับ | ปีที่ดำรงวาระ | รายนาม |
| --- | --- | --- |
| 1 | 2550 - 2553 | รองศาสตราจารย์ธนประเสริฐ จุฑางกูร |
| 2 | 2554 - 2557 | รองศาสตราจารย์ธนานันต์  กุลไพรบุต |
| 3 | 2558 - 2561 | ผู้ช่วยศาสตราจารย์ ดร.สุมินทร  เบ้าธรรม |
| 4 | 2561 - ปัจจุบัน | ผู้ช่วยศาสตราจารย์ ดร.สุริยา  แก้วอาษา |
แหล่งข้อมูลอื่น

คณะอุตสาหกรรมและเทคโนโลยี เก็บถาวร 2020-07-31 ที่ เวย์แบ็กแมชชีน
| ด ค กหน่วยงานในมหาวิทยาลัยเทคโนโลยีราชมงคลอีสาน |
| --- | --- | --- |
| นครราชสีมา | คณะบริหารธุรกิจ • คณะวิทยาศาสตร์และศิลปศาสตร์ •  คณะวิศวกรรมศาสตร์และเทคโนโลยี • คณะสถาปัตยกรรมศาสตร์และศิลปกรรมสร้างสรรค์ • วิทยาลัยนวัตกรรมวิชาชีพ |  |
| วิทยาเขตขอนแก่น | คณะวิศวกรรมศาสตร์ • คณะครุศาสตร์อุตสาหกรรม • คณะบริหารธุรกิจและเทคโนโลยีสารสนเทศ • วิทยาลัยไทยไมส์เตอร์ |  |
| วิทยาเขตสุรินทร์ | คณะเกษตรศาสตร์และเทคโนโลยี • คณะเทคโนโลยีการจัดการ |  |
| วิทยาเขตสกลนคร | คณะอุตสาหกรรมและเทคโนโลยี • คณะทรัพยากรธรรมชาติ |  |
| โครงการจัดตั้งวิทยาเขตร้อยเอ็ด | คณะเกษตรศาสตร์ (โครงการจัดตั้ง) • วิทยาลัยเทคโนโลยี ไทย-เยอรมัน (โครงการจัดตั้ง) |  |
| โรงเรียน | สาธิตเตรียมวิศวกรรมและเทคโนโลยี (สกลนคร) |  |
หมวดหมู่ • โครงการ • สถานีย่อย
โรงเรียนอุดรพิทยานุกูล

| โรงเรียนอุดรพิทยานุกูล |
| --- | --- |
Udon Pittayanukoon School
ตราประจำโรงเรียน
ที่ตั้ง

77 ถนนศรีสุข ตำบลหมากแข้ง อำเภอเมืองอุดรธานี จังหวัดอุดรธานี 41000
ข้อมูล
ชื่ออื่น: อ.พ. / UP
ประเภท: โรงเรียนสังกัด สพฐ.   โรงเรียนประจำจังหวัด   โรงเรียนประเภทสหศึกษา   โรงเรียนมัธยมศึกษาขนาดใหญ่พิเศษ
คติพจน์: นตฺถิ ปญฺญา สมาอาภา   แสงสว่างเสมอด้วยปัญญาไม่มี
ก่อตั้ง: 21 กันยายน พ.ศ. 2444   (พ.ศ. 2445 ถ้านับตามสากล) (ข้อผิดพลาด: แม่แบบ:อายุปีและวัน รองรับเฉพาะปีพุทธศักราช หากใช้เป็นคริสต์ศักราช กรุณาใช้ แม่แบบ:Age in years and days )
ผู้ก่อตั้ง: พันเอก มหาอำมาตย์ตรี พระวงศ์เธอ พระองค์เจ้าวัฒนา
ผู้อำนวยการโรงเรียน: ดร.ลำเพย พิเคราะห์แนะ
ครู/อาจารย์: 235 คน
ระดับปีที่จัดการศึกษา: มัธยมศึกษาตอนต้น - มัธยมศึกษาตอนปลาย
จำนวนนักเรียน: 4,516 คน   ปีการศึกษา 2564
ภาษาที่ใช้เป็นสื่อการสอน: ภาษาที่มีการเรียนการสอนในโรงเรียน   ภาษาไทย  ภาษาอังกฤษ  ภาษาญี่ปุ่น  ภาษาจีน   ภาษาเวียดนาม
สี:    น้ำเงิน-ชมพู
เพลง: มาร์ชโรงเรียนอุดรพิทยานุกูล
คติพจน์: อุดรพิทย์คือผืนนา ลูกศิษย์ลูกหาคือต้นกล้า มวลประชา ครูอาจารย์ ลูกจ้าง คือน้ำและปุ๋ย
ต้นไม้ประจำโรงเรียน: ตะแบก
เว็บไซต์: www.Udonpit.ac.th 
โรงเรียนอุดรพิทยานุกูล (อังกฤษ: Udon Pittayanukoon School) เป็นโรงเรียนประจำจังหวัดอุดรธานี ประเภทสหศึกษา ระดับมัธยมศึกษาขนาดใหญ่พิเศษ สังกัดสำนักงานเขตพื้นที่การศึกษามัธยมศึกษาอุดรธานี สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ถนนศรีสุข ตรงข้ามสำนักงานปศุสัตว์จังหวัดอุดรธานี บนถนนเส้นเดียวกับโรงเรียนอนุบาลอุดรธานี โรงเรียนสตรีราชินูทิศ และโรงเรียนบ้านหมากแข้ง ด้านหลังติดกับถนนศรีชมชื่น มีชื่อเรียกอย่างย่อว่า อุดรพิทย์ อักษรย่อ อ.พ. หรืออักษรย่อภาษาอังกฤษ UP
แผนการเรียน > มัธยมศึกษาตอนต้น

โครงการส่งเสริมความสามารถทางคณิตศาสตร์-วิทยาศาสตร์ (สคว.ม.ต้น)
โครงการเรียนโดยใช้ภาษาอังกฤษเป็นสื่อ (EP : English Program)
ห้องเรียนโครงการวิทยาศาสตร์พลังสิบ(ม.ต้น)
ห้องเรียนปกติ
แผนการเรียน > มัธยมศึกษาตอนปลาย

โครงการส่งเสริมความสามารถทางคณิตศาสตร์ วิทยาศาสตร์ และเทคโนโลยี (สควท.)
ห้องเรียนโครงการวิทยาศาสตร์พลังสิบ(ม.ปลาย)
แผนการเรียนเน้นความสามารถทางคณิตศาสตร์และวิทยาศาสตร์ (แผน 1 / แผนวิทย์-คณิต)
แผนการเรียนเน้นความสามารถทางคณิตศาสตร์และภาษาอังกฤษ (แผน 2 / แผนอังกฤษ-คณิต)
แผนการเรียนเน้นความสามารถทางภาษาอังกฤษและภาษาจีน (แผน 3 / แผนจีน)
แผนการเรียนเน้นความสามารถทางภาษาอังกฤษและภาษาญี่ปุ่น (แผน 4 / แผนญี่ปุ่น)
ประวัติโรงเรียน

ชื่อ "อุดรพิทยานุกูล" มีปรากฏครั้งแรกในใบบอกมณฑลอุดรที่ 121/1207 ลงวันที่ 9 ตุลาคม ร.ศ.121 ที่พระวงศ์เธอ พระองค์เจ้าวัฒนา ข้าหลวงเทศาภิบาลสำเร็จราชการมณฑลอุดร กราบทูลสมเด็จกรมพระยาดำรงราชานุภาพ เสนาบดีกระทรวงมหาดไทย เรื่องขอถวายพระราชกุศลในการจัดสร้างโรงเรียนหนังสือไทยบ้านหมากแข้ง
ประวัติโรงเรียน > ช่วงที่ 1 : จากโรงเรียนหนังสือไทย สู่ โรงเรียนประจำมณฑล

โรงเรียนหนังสือไทยที่แต่เดิมพระเจ้าน้องยาเธอ กรมหลวงประจักษ์ศิลปาคม (ในขณะนั้น) ทรงสร้างไว้นั้นเกิดเพลิงไหม้ การฝึกสอนนักเรียนต้องอาศัยสอนอยู่ที่เรือนพักข้าราชการ พระองค์เจ้าวัฒนาจึงได้โปรดให้พนักงานจัดสร้างโรงเรียนขึ้นที่ด้านเหนือที่ว่าการมณฑลข้างวัดมัชฌิมาวาส เป็นอาคารหนึ่งหลัง ยาว 10 วา 2 ศอก กว้าง 4 วา พื้นกระดาน ฝากระดานมุงแฝก
ครั้นวันที่ 20 กันยายน ร.ศ.121 พระองค์ได้อาราธนาพระสงฆ์ 7 รูป เจริญพระพุทธมนต์ แล้วในวันรุ่งขึ้น ได้เสด็จไปทรงบาตรเป็นการฉลองโรงเรียน โดยพระวงศ์เธอ พระองค์เจ้าวัฒนา ได้ประทานนามโรงเรียนนี้ว่า "โรงเรียนอุดรพิทยานุกูล" และได้เปิดสอนนักเรียน ตั้งแต่วันที่ 21 กันยายน ร.ศ.121 (พุทธศักราช 2445) เป็นต้นมา
ในโอกาสเดียวกัน ข้าราชการ พ่อค้า ราษฎร ได้พร้อมใจกันออกเงินบำรุงอุดหนุนซื้อเครื่องเล่าเรียน วัสดุใช้สอยในโรงเรียน และเป็นค่าจ้างครูสำหรับสอนนักเรียน รวมเงิน 1,146 บาท 24 อัฐ ผู้ที่ออกทรัพย์ได้พร้อมใจกันขอพระราชทานถวายเป็นพระราชกุศลแด่พระบาทสมเด็จพระจุลจอมเกล้าเจ้าอยู่หัว รัชกาลที่ 5 และพระองค์ทรงอนุโมทนาในการกุศลนี้ และได้ประกาศในราชกิจจานุเบกษา เล่ม 19 หน้า 739 ฉบับวันที่ 14 ธันวาคม ร.ศ. 121 นอกจากนี้ ยังปรากฏหลักฐานที่มีการออกทรัพย์และบริจาคทรัพย์เพื่อบำรุงโรงเรียนเรื่อยมา ทั้งใน ร.ศ. 126 ร.ศ. 129 และใน พ.ศ. 2469 เป็นต้น
ประวัติโรงเรียน > ช่วงที่ 2 (พ.ศ. 2477 - 2510) : ศรีสุขสุขีแล้ว เพริศแพร้วพิทยา

เวลาล่วงเลยมาจนถึงต้นปีพุทธศักราช 2477 โรงเรียนอุดรพิทยานุกูลได้รับอนุญาตให้เปิดสอนชั้นมัธยมศึกษาปีที่ 7 และ 8 ถือเป็นโรงเรียนแห่งแรกในภาคตะวันออกเฉียงเหนือที่เปิดสอนระดับดังกล่าว ทั้งนี้ ก็โดยการผลักดันของ ม.ล.มานิจ ชุมสาย ศึกษาธิการภาคและครูใหญ่ในขณะนั้น
เมื่อเวลาผ่านไปสถานที่เรียนเริ่มคับแคบจึงได้ย้ายมาอยู่ที่ตั้งปัจจุบันนี้
เมื่อวันที่ 18 กรกฎาคม 2478 มีการสร้างอาคารเรียนหลังแรก เป็นอาคารไม้ใต้ถุนโล่ง ลักษณะเป็นรูปตัวอี สร้างอาคารไม้ 2 ชั้นจำนวน 8 ห้องเรียน โรงฝึกพลศึกษา อาคารห้องสมุด อาคารสังคม และดนตรี 
หอประชุม และโรงอาหาร (ทั้งหมดนี้รื้อถอนไปหมดแล้วในช่วงต่อมา)
ประวัติโรงเรียน > ช่วงที่ 3 (พ.ศ. 2511 - 2520) : สู่ความทันสมัย ก้าวไกลการศึกษา พัฒนาวิชาชีพ

ช่วงนี้โรงเรียนเริ่มใช้หลักสูตรโครงการโรงเรียนมัธยมแบบประสม - Comprehensive School(คมส.) แบบ 1 รุ่นที่ 2 (ปีการศึกษา 2511) ในชั้นมัธยมศึกษาปีที่ 1 ตามโครงการพัฒนาการของกระทรวงศึกษาธิการ ทำให้ได้รับงบประมาณเพื่อก่อสร้างและปรับปรุงอาคารสถานที่ ให้เอื้อต่อการเรียนการสอนทางด้านวิชาชีพ มีการสร้างอาคารเพิ่ม เช่น อาคารวิทยาศาสตร์และห้องสมุด (อาคาร 5 เดิม) อาคารธุรกิจศึกษา (อาคาร 2) โรงฝึกพลศึกษา โรงฝึกงานช่างทั่วไป ช่างเขียนแบบ ช่างไฟฟ้าวิทยุ ช่างยนต์และช่างกล (กลุ่มอาคารโรงฝึกงานในปัจจุบัน) รวมทั้งบ้านพักครูและเจ้าหน้าที่ นอกจากนี้ มีการสร้างห้องสุขาเพิ่มเติม และปรับปรุงรั้วและประตูโรงเรียนอีกด้วย มีการสร้างอาคารเรียน 4 ชั้น 24 ห้องเรียน (อาคาร 4 ในปัจจุบัน) โดยได้ดำเนินการก่อสร้างเป็น 2 ตอน ครึ่งแรกสร้างเสร็จในปี พ.ศ. 2518 ครึ่งหลังสร้างเสร็จในปี พ.ศ. 2520
โดยเฉพาะในปี พ.ศ. 2518 นี้เองโรงเรียนได้รับความกรุณาจากกระทรวงมหาดไทยยกที่ดินบริเวณบ้านพักอัยการพิเศษประจำ เขต 4 เนื้อที่ 6 ไร่ 1 งาน 50 ตารางวา ด้านทิศตะวันตกของโรงเรียน เพื่อขยายบริเวณที่จะปรับปรุงเป็นสนามกีฬาระดับมาตรฐาน จากนั้น ได้ปรับปรุงและสร้างสนามบาสเก็ตบอล อัฒจันทร์เชียร์ และสร้างหลังคาสำหรับทางเดินเชื่อม ระหว่างอาคารเรียนตามลำดับ
ประวัติโรงเรียน > ช่วงที่ 4 (พ.ศ. 2521 - 2542) : ยุคแห่งพระกรุณา คุณธรรมนำหน้า วิชาตามหลัง

ได้ดำเนินการสร้างอาคารสหกรณ์โดยได้รับการอนุเคราะห์เงินบริจาคสมทบส่วนหนึ่งจากคณะครู-อาจารย์ และ ผู้ปกครองนักเรีย รวมทั้งอาคารธรรมสถาน หลวงปู่ขาว อนาลโย ซึ่งเป็นอาคารธรรมสถานหลังแรกของประเทศไทยที่สร้างในสถานศึกษาตามนโยบายนำวัดและศาสนาเข้ามาสู่โรงเรียน โดยได้รับพระมหากรุณาธิคุณจากพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินีนาถ ทรงพระกรุณาโปรดเกล้าฯ พระราชทานแบบแปลนให้แก่ทางโรงเรียน และพระราชทานนามพระพุทธรูปองค์ประธานแห่งธรรมสถานนี้ว่า "พระพุทธศรีอุดรมงคล ทศพลธรรมะประภัสสร"
ในช่วงนี้มีการสร้างอาคาร "รัตนโกสินทร์สมโภช 2525" ขึ้น และได้มีการจัดสร้างสนามหญ้าและสวนหย่อมขนาดใหญ่หน้าอาคารรัตนโกสินทร์สมโภชฯ ในบริเวณอาคารไม้รูปตัว อี ที่ถูกรื้อถอนย้ายไปปลูกสร้างใหม่ (อาคาร 3 ในปัจจุบัน) และได้จัดสร้างอาคารอเนกประสงค์เพื่อใช้ เป็นอาคารห้องสมุดและหอประชุม แล้วเสร็จใน พ.ศ. 2531
ช่วงนี้มีการสร้างอัฒจรรย์ขนาดใหญ่ด้านทิศตะวันตก และติดตั้งหลอดไฟสปอตไลท์รอบสนามฟุตบอล สร้างทางเดินระหว่างอาคารเพิ่มเติม พ.ศ. 2533 ได้งบประมาณก่อสร้างอาคารอาคาร 6 ในปัจจุบัน ตั้งอยู่ทางด้านตะวันออกตามแนวรั้วโรงเรียน ด้านถนนอุดรพิทย์ ท้ายที่สุดของช่วงนี้ ได้ก่อสร้างอาคารศูนย์กีฬาแบบมาตรฐาน ในบริเวณอาคารเกษตรและอาคาร คหกรรมเดิม
ประวัติโรงเรียน > ช่วงที่ 5 (พ.ศ. 2543 - ปัจจุบัน) : ศตวรรษแห่งปัญญา อนุสรณ์แห่งประชา อุดรพิทยานุกูล

พ.ศ. 2544 โรงเรียนจัดงานฉลอง "100 ปี อุดรพิทยานุกูล" อย่างยิ่งใหญ่ มีการสร้างอาคารโรงอาหารแห่งที่สอง บริเวณหลังโรงฝึกพลศึกษา
พ.ศ. 2547 ก่อสร้างอาคารเรียนสามชั้น บริเวณสนามเทนนิสด้านทิศเหนือ ให้ชื่อว่า "อาคาร 100 ปี อุดรพิทยานุกูล" โดยศิษย์เก่า ศิษย์ปัจจุบัน ร่วมกันสมทบทุนก่อสร้าง หลังจากนี้ ได้มีการรื้อถอนอาคาร 5 และสร้างอาคารเรียนสามชั้น เป็นอาคารวิทยาศาสตร์ เริ่มใช้ปีการศึกษา 2549 นอกจากนี้ ยังมีการปรับปรุงทางเดินระหว่างอาคาร ถนนทางเข้า-ออกโรงเรียน และสร้างที่จอดรถเพิ่มเติม รวมทั้งปรับปรุงภูมิทัศน์ศาลพระภูมิประจำโรงเรียน
พ.ศ. 2550-2551 ได้ปรับปรุงโรงอาหารใหม่ให้เป็นโรงอาหารสองชั้น ปรับปรุงอัฒจรรย์เชียร์และปะรำพิธีบริเวณสนามฟุตบอลแล้ว และล่าสุด ในปี 2552 ก็ได้จัดสร้างอาคารเรียนหลังใหม่ คืออาคาร 8 (อาคารเฉลิมพระเกียรติ 80 พรรษา) ตั้งอยู่หลังอาคาร 5 ทางประตูด้านทิศตะวันออก บนสระมรกตเดิม เพื่อรองรับจำนวนนักเรียนที่มากขึ้นในปัจจุบัน และสร้างอาคารเพิ่มเติมข้างอาคารอเนกประสงค์ แทนที่ร้านค้าสหกรณ์โรงเรียน เพื่อใช้เป็นสำนักงานของสหกรณ์ออมทรัพย์เสมาธรรมจักร
พ.ศ. 2556 โรงเรียนจัดงานฉลอง "111 ปี อุดรพิทยานุกูล" อย่างยิ่งใหญ่และได้จัดตั้งมูลนิธิ "111ปีอุดรพิทย์เพื่อการศึกษา"ภายใต้การนำของ ฯพณฯ อำนาจ ผการัตน์ อดีตผู้ว่าราชการจังหวัดอุดรธานี นายประยูร ธีระพงษ์ อดีตผู้อำนวยการโรงเรียนอุดรพิทยานุกูล และนายวัชรินทร์ ศรีบุรินทร์ ผู้อำนวยการโรงเรียนอุดรพิทยานุกูลในขณะนั้น
บุคคลจากโรงเรียนอุดรพิทยานุกูล

พระวงศ์เธอ พระองค์เจ้าวัฒนา
กิตติ เชี่ยววงศ์กุล
โกสินทร์ ราชกรม
กฤตพรต ทีบุญมา
ณรงค์เดช นันทโพธิ์เดช
เดียร์น่า ฟลีโป
เตียง ศิริขันธ์
เตือนใจ นุอุปละ
ธง แจ่มศรี
แนบ ผ่องแผ้ว
ปวริศร์ ศรีชัยชนะ
ประยูร สุรนิวงศ์
ประเสริฐ โศภน
ปราโมทย์ นาครทรรพ
พงศ์ทิวัตถ์ ตั้งวันเจริญ
พิพัฒน์ ต้นกันยา
มนตรี เจนอักษร
หม่อมหลวงมานิจ ชุมสาย
ระดับดาว ศรีระวงศ์
วิเชียร ขาวขำ
วิศรุต หิมรัตน์
วิสุทธ์ บุษยกุล
สมคิด ศรีสังคม
สุรเดช ทับทิมใส
สุริยา ชินพันธุ์
แสวง พิบูลย์สราวุธ
อนุสรา วันทองทักษ์
อรรถสิทธิ์ ทรัพยสิทธิ์
อาณัตพล ศิริชุมแสง
สนามหลวงมิวสิก

| สนามหลวงมิวสิก |
| --- | --- |
บริษัทแม่: จีเอ็มเอ็ม แกรมมี่
ก่อตั้ง: 2548 (2548)
ผู้ก่อตั้ง: ไพบูลย์ ดำรงชัยธรรม (กรรมการผู้จัดการ)
จัดจำหน่าย: เอ็มจีเอ
แนวเพลง: ป็อป
ประเทศต้นกำเนิด: ประเทศไทย
ที่ตั้ง: อาคารจีเอ็มเอ็ม แกรมมี่ เพลส เลขที่ 50 ถนนอโศกมนตรี  แขวงคลองเตยเหนือ เขตวัฒนา กรุงเทพมหานคร
สนามหลวงมิวสิก (อังกฤษ: Sanamluang Music) เป็นค่ายเพลงในเครือ จีเอ็มเอ็ม แกรมมี่ ก่อตั้งขึ้นเมื่อปี พ.ศ. 2548 โดยไพบูลย์ ดำรงชัยธรรม ประธานกรรมการ เป็นผู้ตั้งชื่อค่าย โดยให้เหตุผลว่า เมื่อพูดถึงกรุงเทพมหานครสิ่งแรกที่คนนึกถึงคือ ท้องสนามหลวง ซึ่งเป็นที่ ๆ ผู้คนมักจะไปพักผ่อนและทำกิจกรรมต่าง ๆ กับเพื่อนสนิทหรือครอบครัว
เดิมนั้น สนามหลวงมิวสิกอยู่ภายใต้การบริหารของ คุณฟ้าใหม่ ดำรงชัยธรรม ผู้อำนวยการ และคุณ นรมน ชูชีพชัย ผู้จัดการค่าย โดยรวมผลิตผลงานในแนวเพลงป็อปที่ผสมผสานกับแนวเพลงอื่น ๆ ด้วย เช่น ฟังก์, ร็อคแอนด์โรล, บอสซาโนวา, ดนตรีโซล, ดนตรีอิเล็กทรอนิกส์, แจ๊ส, อะแคปเปลลา เป็นต้น
เมื่อเดือนกันยายน พ.ศ. 2557 จีเอ็มเอ็ม แกรมมี่ ได้ปรับโครงสร้างบริษัท ส่งผลให้ค่ายเพลงสนามหลวงปิดตัวลง โดยนักร้อง ทีมงาน และพนักงานในสังกัด ได้ถูกกระจายไปอยู่กับค่ายอื่น ๆ ในเครือแกรมมี่
แต่จากนั้นไม่นานค่ายสนามหลวงมิวสิกได้กลับมาเปิดอีกครั้ง โดยบริหารโดย เปิ้ล - จิราภรณ์ สุมณศิริ พร้อมการทำงานแนวทางใหม่ โดยพัฒนาขึ้นเป็น "ชุมชน" (Community) ผ่านการดำเนินงานในรูปแบบพาร์ทเนอร์ระหว่างศิลปินและต้นสังกัด โดยศิลปินเป็นผู้ผลิตผลงาน และสนามหลวงมิวสิกทำหน้าที่บริหารจัดการสื่อประชาสัมพันธ์ เพื่อส่งผลงานเพลงไปถึงคนฟังให้ได้มากที่สุด และเพื่อหารายได้ให้ศิลปินมีเงินทุนสำหรับผลิตงานเพลงที่มีคุณภาพต่อไป โดยมีศิลปินในสังกัด เช่น อพาร์ตเมนต์คุณป้า, Tabasco, พิจิกา, โลโมโซนิก เป็นต้น
ต่อมาตั้งแต่วันที่ 1 กันยายน พ.ศ. 2566 ค่ายเพลงสนามหลวงมิวสิกได้ถูกโอนไปขึ้นกับบริษัท จีเอ็มเอ็ม มิวสิค จำกัด (มหาชน) ตามการปรับโครงสร้างองค์กรของจีเอ็มเอ็ม แกรมมี่
ศิลปินในสังกัด > ปัจจุบัน

อพาร์ตเมนต์คุณป้า
พิจิกา
Tabasco
คณะมโหรีดนตรีสกา
The Superglasses Ska Ensemble
ภูมิจิต
แดเนียล ดิษยะศริน
Clockwork Motionless
ซูเปอร์ซับ
The Pisatband
Young Man And The Sea
Pretty Punks
Last Fight For Finish
YERM
TUAN
P.O.N.R
C/O GO!
West Of East
The Passion Of Anna
Coconut Sunday
ศิลปินในสังกัด > อดีต

ไทยเทเนี่ยม (Thaitanium)
เซลล์ส (Cells)
ดีเซมเบอร์ (Dezember)
พีทูวอร์ชิป (P2Warship)
สไนเปอร์ (Sniper)
บลูเบิร์ด (Blue Bird)
สลีปเปอร์ วัน (Sleeper 1)
มอร์นิ่ง เซิร์ฟเฟอร์ส (Morningsurfers)
มูน (Moon)
พอร์ทเทรท (Portrait)
เต็น ธีรภัคร มณีโชติ (Ten-Theerapak Maneechot)
เก็ทสึโนวา (Getsunova)
เดอะบอตทอมบลูส์ (The Bottom Blues)
ไชยอมร แก้ววิบูลย์พันธุ์ (Ammy The Bottom Blues)
เอิ้น พิยะดา
พดด้วง ณพชร ว่องชาญกิจ  (Girlfriend)
กู๊ด มอร์นิ่ง
Soulda
Mrs.Slave
นัท ชาติชาย มานิตยกุล
หนึ่ง ณรงค์วิทย์
ซิลลี่ ฟูลส์
ชนกันต์ รัตนอุดม
ลุลา
ซีซันไฟฟ์
เจ็ตเซ็ตเตอร์
เครสเซนโด้
โลโมโซนิก (Lomosonic)
เก้า จิรายุ ละอองมณี
พอส
แหล่งข้อมูลอื่น

เว็บไซต์สนามหลวงมิวสิก เก็บถาวร 2007-12-01 ที่ เวย์แบ็กแมชชีน
Facebook สนามหลวงมิวสิก
สัญลักษณ์ดอกลิลลี

ตราเฟลอร์เดอลีส์ หรือตราดอกลิลลี
สัญลักษณ์ดอกลิลลี หรือ เฟลอร์เดอลี (ฝรั่งเศส: Fleur-de-lis; เสียงอ่านภาษาอังกฤษ: /ˌfləː(r)dəˈliː/) เป็นสัญลักษณ์ที่แปลงมาจากดอกลิลลีหรือดอกไอริสที่ใช้ในการตกแต่งและการเป็นสัญลักษณ์ หรืออาจจะเป็นได้ทั้งสัญลักษณ์ทางการเมือง, ทางการสืบเชื้อสาย, ทางศิลปะ, ทางการเป็นตรา และการเป็นสัญลักษณ์ในขณะเดียวกัน โดยเฉพาะในการใช้เป็นตราประจำตระกูล
ขณะที่สัญลักษณ์ดอกลิลลีเป็นที่ใช้กันโดยทั่วไปในยุโรปในตราอาร์มและธงมาเป็นเวลาหลายร้อยปี แต่สัญลักษณ์ดอกลิลลีมักจะเป็นสัญลักษณ์ที่มีความสัมพันธ์ใกล้ชิดกับพระมหากษัตริย์ฝรั่งเศสในทางประวัติศาสตร์ นอกจากนั้นการใช้สัญลักษณ์นี้ก็ยังปรากฏในตราของพระมหากษัตริย์สเปน และในตราของแกรนด์ดยุคแห่งลักเซ็มเบิร์ก และของสมาชิกในราชวงศ์บูร์บอง
สัญลักษณ์ดอกลิลลีเป็นตราที่ใช้กันตลอดมาของสัญลักษณ์ของความเป็นฝรั่งเศสและปรากฏบนแสตมป์ แต่ก็ไม่ได้รับให้ใช้เป็นสัญลักษณ์โดยสาธารณรัฐฝรั่งเศส ในทวีปอเมริกาเหนือสัญลักษณ์ดอกลิลลีมักจะใช้กับบริเวณที่เดิมเป็นที่ตั้งถิ่นฐานโดยชาวฝรั่งเศสเช่นในรัฐควิเบกในแคนาดา และรัฐลุยเซียนาในสหรัฐอเมริกา และในจังหวัดที่พูดภาษาฝรั่งเศสในแคนาดา
สัญลักษณ์ดอกลิลลีใช้เป็นสัญลักษณ์ของเมืองฟลอเรนซ์และในชลีเร็นในสวิตเซอร์แลนด์ ในสหราชอาณาจักรสัญลักษณ์ดอกลิลลีปรากฏในตราอาร์มอย่างเป็นทางการของนอร์รอยและอัลสเตอร์เป็นเวลาหลายร้อยปี
ดูเพิ่ม

สัญลักษณ์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สัญลักษณ์ดอกลิลลี
วันปิยมหาราช

| วันปิยมหาราช |
| --- | --- |
พระบรมรูปทรงม้า
จัดขึ้นโดย: รัฐบาลไทย
สีมงคล: สีชมพู
ประเภท: วันหยุดราชการ
ความสำคัญ: เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว ผู้เป็นที่รักของประชาชน
การถือปฏิบัติ:  ประชาชน ทำบุญตักบาตร  สำนึกในพระมหากรุณาธิคุณ  มหาวิทยาลัย เดินขบวนสักการะพระบรมรูป 
วันที่: 23 ตุลาคม
ครั้งหน้า: 23 ตุลาคม พ.ศ. 2568 (2025-10-23)
ความถี่: ทุกปี
ครั้งแรก: พ.ศ. 2454
ริเริ่มโดย: พระบาทสมเด็จพระมงกุฎเกล้าเจ้าอยู่หัว
ส่วนเกี่ยวข้อง: วันนวมินทรมหาราช
วันปิยมหาราช [อ่านว่า ปิ-ยะ-มะ-หา-ราด] ตรงกับวันที่ 23 ตุลาคม ของทุกปี เป็นวันคล้ายวันสวรรคตของพระบาทสมเด็จพระจุลจอมเกล้าเจ้าอยู่หัว พระมหากษัตริย์ไทยรัชกาลที่ 5 แห่งราชวงศ์จักรี เนื่องจากพระองค์ทรงเป็นที่รักใคร่อย่างล้นเหลือของพสกนิกรทั้งชาวไทยและชาวต่างประเทศ พระองค์จึงได้รับการถวายพระราชสมัญญานามว่า "สมเด็จพระปิยมหาราช" ซึ่งมีความหมายว่า "พระมหากษัตริย์ที่ทรงเป็นที่รักยิ่งของปวงชน" ด้วยความสำนึกในพระมหากรุณาธิคุณ รัฐบาลจึงได้ประกาศให้วันที่ 23 ตุลาคม เป็น "วันปิยมหาราช"
ในวันปิยมหาราช พระบาทสมเด็จพระเจ้าอยู่หัว ทุกรัชกาล พร้อมด้วยพระบรมวงศานุวงศ์ จะเสด็จฯ ไปวางพวงมาลา ณ พระบรมรูปทรงม้าซึ่งตั้งอยู่ที่หน้าพระที่นั่งอนันตสมาคมเป็นประจำทุกปี
กิจกรรม

ในมหาวิทยาลัยต่าง ๆ จะจัดให้มีการใส่ชุดพิธีการไปสักการะพระบรมราชานุสรณ์รัชกาลที่ 5 โดยมีวงโยธวาทิตจากโรงเรียนสาธิตจุฬาลงกรณ์มหาวิทยาลัย (CUDMB) เป็นผู้นำวงโยธวาทิตของโรงเรียนอื่น ๆ นอกจากนี้หน่วยราชการ พ่อค้า ประชาชน จากทั่วประเทศก็จะนำพวงมาลา หรือพุ่มดอกไม้ไปถวายสักการะ พร้อมทั้ง ทำบุญตักบาตร เพื่ออุทิศเป็นพระราชกุศล อีกทั้งมีการจัดนิทรรศการวิชาการเพื่อให้ความรู้ความเข้าใจเกี่ยวกับพระราชประวัติ และพระราชกรณียกิจของพระบาทสมเด็จพระจุลจอมเกล้าเจ้าอยู่หัวอีกด้วย
ในปี พ.ศ. 2561 - 2562 ได้มีการจัดพิธีจุดเทียนเพื่อน้อมรำลึกในพระมหากรุณาธิคุณ โดยส่วนกลางจัด ณ ท้องสนามหลวง
ดูเพิ่ม

พระบาทสมเด็จพระจุลจอมเกล้าเจ้าอยู่หัว
วันนวมินทรมหาราช
นายกรัฐมนตรีและคณะรัฐมนตรี วางพวงมาลาถวายราชสักการะพระบรมราชานุสรณ์พระบาทสมเด็จพระจุลจอมเกล้าเจ้าอยู่หัว ณ ลานพระราชวังดุสิต 23 ตุลาคม
โรงเรียนบางกอกพัฒนา

13°39′47″N 100°37′19″E﻿ / ﻿13.66306°N 100.62194°E﻿ / 13.66306; 100.62194
| โรงเรียนบางกอกพัฒนา |
| --- | --- |
Bangkok Patana School


ข้อมูล
ประเภท: เอกชน (โรงเรียนนานาชาติ)
สถาปนา: พ.ศ. 2500
ผู้ก่อตั้ง: โรซามันด์ สทูลเซิล
หน่วยงานกำกับ: สำนักบริหารงานคณะกรรมการส่งเสริมการศึกษาเอกชน (สช.)
วิทยาเขต: เขตบางนา กรุงเทพมหานคร
เว็บไซต์: patana.ac.th
โรงเรียนบางกอกพัฒนา (อังกฤษ: Bangkok Patana School) เป็นโรงเรียนนานาชาติตั้งอยู่ในเขตบางนา กรุงเทพมหานคร ก่อตั้งขึ้นโดย โรซามันด์ สทูลเซิล ในปี พ.ศ. 2500 ปัจจุบันมีนักเรียนประมาณ 2,290 คน นักเรียนมีทั้งหมด 65 สัญชาติ ร้อยละ 20% เป็นนักเรียนชาวไทย และนักเรียนชาวอังกฤษร้อยละ 80% รวมถึงอาจารย์ผู้สอนที่คัดเลือกโดยตรงจากอังกฤษหรือจากโรงเรียนบางกอกพัฒนา
โรงเรียนบางกอกพัฒนา ถือเป็นโรงเรียนนานาชาติที่เก่าแก่ที่สุดและใช้หลักสูตรของอังกฤษที่เก่าแก่ที่สุดในประเทศไทย
ประวัติ

วัตถุประสงค์ในการก่อตั้งในอดีตนั้นสร้างขึ้นเพื่อสอนหนังสือให้แก่ลูกหลานท่านทูตจากสหราชอาณาจักรที่มาอาศัยอยู่ในประเทศไทย ซึ่งในระยะแรกนั้นโรงเรียนฯ ตั้งอยู่ที่ถนนเพลินจิต ก่อนที่จะขยายมาอยู่ที่ช่องนนทรี และเมื่อประมาณ 17 ปีที่ผ่านมาได้ย้ายมาตั้งอยู่บริเวณปัจจุบันในซอยลาซาล สุขุมวิท เขตบางนา โดยเปิดสอนตั้งแต่ระดับอนุบาลจนถึงระดับไฮสกูล หรือมัธยมศึกษาปีที่ 6 มีนักเรียน 2,000 กว่าคน ส่วนใหญ่เป็นนักเรียนชาวต่างชาติ 80% จาก 50 กว่าประเทศ เป็นนักเรียนไทย 20%
สถิติจำนวนนักเรียนและอาจารย์

ในปี 2553 นักเรียนมีทั้งหมด 65 สัญชาติ ส่วนใหญ่เป็นชาวอังกฤษร้อยละ 24% และมีนักเรียนไทยประมาณ 20%
เครือข่าย

โรงเรียนบางกอกพัฒนาเป็นสมาชิกกลุ่ม Council of International Schools (CIS), New England Association of Schools and Colleges (NEASC) และ IB World School
ศิษย์เก่าที่มีชื่อเสียง

อเล็กซ์ เรนเดลล์ − นักแสดงและนักร้อง
อนันดา เอเวอร์ริ่งแฮม − นักแสดง
จอนนี่ อันวา − นักแสดงและนักร้อง
มิเชล วอกอร์ด − นางแบบ, นักร้องวงแจมป์ และวีเจเอ็มทีวีไทย
อุรัสยา เสปอร์บันด์ − นักแสดงและนางแบบ
สุมาลี บำรุงสุข − นักเขียน
โรวีนา เคนเนตต์ − วีเจเอ็มทีวีไทย
แพรกานต์ นิรันดร − นักเขียน
สมเถา สุจริตกุล − วาทยากร, คีตกร, นักประพันธ์เพลง, ผู้กำกับภาพยนตร์ และนักเขียน
ทาทา ยัง − นักแสดง, นักร้อง และนางแบบ
หลุยส์ สก็อต − นักแสดงและนักร้อง
สเตฟาน ซาลาโมเน่ − นักแสดง
บดินทร์ธร จึงรุ่งเรืองกิจ − นักธุรกิจอสังหาริมทรัพย์
แหล่งข้อมูลอื่น

เว็บไซต์โรงเรียนบางกอกพัฒนา
| ด ค กโรงเรียนนานาชาติในประเทศไทย  |
| --- | --- |
กรุงเทพมหานครและปริมณฑล:    NIST International School    โรงเรียนบางกอกพัฒนา  โรงเรียนนานาชาติเดอะรีเจ้นท์  Harrow International School Bangkok  Shrewsbury International School  Garden International School Bangkok  St Andrews International School Bangkok  Thai Sikh International School      โรงเรียนนานาชาติเอกมัย  โรงเรียนนานาชาติเวอร์โซ  American School of Bangkok  โรงเรียนนานาชาติกรุงเทพ  โรงเรียนนานาชาติร่วมฤดี  International Community School  Basis International School Bangkok      Concordian International School  KIS International School  Magic Years International School    Lycée Français International de Bangkok    RIS Swiss Section      Global Indian International School, Bangkok Campus    Indonesian School of Bangkok    โรงเรียนสมาคมไทย-ญี่ปุ่น      Korean International School of Bangkok (방콕한국국제학교)    Anglo Singapore International School  Singapore International School of Bangkok      Russian Embassy School in Bangkok    โรงเรียนนานาชาติไทย-จีน 
จังหวัดเชียงใหม่:    Christliche Deutsche Schule Chiang Mai  Chiang Mai International School  Grace International School  Nakornpayap International School  Prem Tinsulanonda International School 
จังหวัดเชียงราย:  Chiang Rai International School 
จังหวัดชลบุรี:    École francophone de Pattaya    Regents International School Pattaya  Tara Pattana International School    Thai-Japanese Association School Sriracha (シラチャ日本人学校) 
จังหวัดนครราชสีมา:    Anglo Singapore International School Nakhon Ratchasima 
จังหวัดภูเก็ต:    British International School, Phuket  QSI International School of Phuket 
จังหวัดระยอง:    Garden International School Rayong  St. Andrews International School, Green Valley 
จังหวัดสระบุรี:    Adventist International Mission School 
จังหวัดสุราษฎร์ธานี:    École française Jungle-Samui  The International School of Samui 
จังหวัดนครศรีธรรมราช:    โรงเรียนนานาชาติเทศบาลนครนครศรีธรรมราช    โรงเรียนมัธยมยานากาวา 
อดีตโรงเรียน:   โรงเรียนนานาชาติโจซูอิกัน กรุงเทพ  Saint John's International School
รายชื่อตัวละครในก้านกล้วย

รายชื่อตัวละครในก้านกล้วย เป็นตัวละครที่ปรากฏในภาพยนตร์เรื่องก้านกล้วย และ ก้านกล้วย 2 และซีรีส์โทรทัศน์ ก้านกล้วยผจญภัย